ঝারসুগুড়া বিমানবন্দর
ঝারসুগুড়া বিমানবন্দর বা বীর সুরেন্দ্র সাএ বিমানবন্দর (আইএটিএ: জেআরজি, আইসিএও: ভিইজেএইচ) ভারতের পশ্চিম ওড়িশার ঝারসুগুড়া শহর থেকে ৫ কিলোমিটার উত্তর-পূর্বাঞ্চলে অবস্থিত। । বিমানবন্দরটি বীর সুরেন্দ্র সাঁই বিমানবন্দর নামেও পরিচিত। আধুনিকীকরণের পরে ২৮ সেপ্টেম্বর ২০১৮ সালে প্রধানমন্ত্রী নরেন্দ্র মোদি বিমানবন্দর উদ্বোধন করেন। ৩১ মার্চ ২০১৯ তারিখে স্পাইসজেট প্রথম উড়ান পরিষেবা চালু করে। এই উড়ান পরিষেবা চালু হওয়ার সঙ্গে সঙ্গে ওড়িশার দ্বিতীয় বিমানবন্দর হিসাবে ঝারসুগুড়া বিমানবন্দর তার পথ চলা শুরু করে।